**ОБЩИНА ЯБЛАНИЦА**

 Община Ябланица е бенефициент по проект „Вертикална планировка, озеленяване и изграждане на детски съоръжения за нуждите на Детска градина „Райна Княгиня“ - гр. Ябланица“, финансиран по ПРСР 2014-2020 г., съфинансирана от Европейския земеделски фонд за развитие на селските райони. Безвъзмездната финансова помощ за реализацията на проекта се предоставя на основание Административен договор №BG06RDNP001-7.004-0019-C01/22.07.2020 г. сключен между Държавен фонд „Земеделие“ и Община Ябланица. Основната цел на проекта е осигуряване на подходяща и привлекателна среда за провеждане на съвременен образователен и възпитателен процес чрез подобряване на образователната инфраструкктура в общината. Към момента ДГ „Райна Княгиня“ – гр. Ябланица с трите филиала – с. Добревци, с. Златна Панега и с. Брестница, се посещава от 260 деца. В рамките на проекта се изпълни Дейност: “Доставка на оборудване и обзавеждане за ДГ „Райна Княгиня“, гр. Ябланица, общ. Ябланица, обл. Ловеч“. Резултатът от изпълнението на дейността е подмененото амортизирано, захабено и неотговарящо на изискванията за безопасност и здраве старо оборудване със закупеното ново – легла, гардеробчета, пейки, масички и столчета, отговарящи на съвремените изисквания за обзавеждането на помещенията в детските градини. Новото обзавеждане е съобразено и с анатомо-физиологичните особености на децата от съответната възрастова група. То се разпредели между основната база на детската градина и филиалите съобразно броя на децата.

 С доставката на оборудването и обзавеждането за Детска градина „Райна Княгиня“ успешно приключи изпълнението на проект „Вертикална планировка, озеленяване и изграждане на детски съоръжения за нуждите на Детска градина „Райна Княгиня“ - гр. Ябланица“.

13.07.2023 г.